b'\n_START_ARTICLE_\nVartiomoottorivene 9\n_START_SECTION_\nRakentaminen\n_START_PARAGRAPH_\nEduskunta osoitti 9. tammikuuta 1934 hallituksen k\xc3\xa4ytt\xc3\xb6\xc3\xb6n vartiomoottoriveneiden hankintaan 20 miljoonaa markkaa alkoholin salakuljetuksen jatkuessa Suomenlahdella. Sis\xc3\xa4asiainministeri\xc3\xb6 tilasi Turun Veneveist\xc3\xa4m\xc3\xb6lt\xc3\xa4 kymmenen vartiomoottorivenett\xc3\xa4 (VMV 8 - 17) ja niihin Ares-kaasu\xc3\xb6ljymoottorit. Kummankin p\xc3\xa4\xc3\xa4koneen teho oli 520 ja apukoneen 170 hevosvoimaa. Alus saavutti 23,5 solmun nopeuden. Aluksen pituus oli 25,6 ja leveys 4,3 metri\xc3\xa4. Se oli puurunkoinen ja sen aseistuksena oli 20 millimetrin pikatykki.  Tilatut vartiomoottoriveneet nostivat viirins\xc3\xa4 ensi kertaa samaan aikaan 30. kes\xc3\xa4kuuta 1935.\n_START_SECTION_\nPalvelusk\xc3\xa4ytt\xc3\xb6\n_START_PARAGRAPH_\nAlus palveli talvisodan aikana varmistuslaivueessa ja se kuului vuonna 1941 Moottoritorpedovenelaivueeseen. Alus joutui 29. kes\xc3\xa4kuuta 1941 S\xc3\xb6dersk\xc3\xa4rin etel\xc3\xa4puolella kahden ven\xc3\xa4l\xc3\xa4isen lentoveneen yll\xc3\xa4tt\xc3\xa4m\xc3\xa4ksi, jolloin aluksen p\xc3\xa4\xc3\xa4llikk\xc3\xb6 luutnantti Aarne M\xc3\xa4kel\xc3\xa4 haavoittui pahoin ja vene vaurioitui pommin sirpaleista. Alus palveli 1942-1944  2. vartiomoottorivenelaivueessa._NEWLINE_VMV 9:n sisaralukset olivat VMV 8, VMV 10, VMV 11, VMV 12, VMV 13, VMV 14, VMV 15, VMV 16 ja VMV 17.'